SK
15.5.2023
Úradný vestník Európskej únie
C 173/9
Návrh na začatie prejudiciálneho konania, ktorý podal Sąd Rejonowy dla Warszawy-Woli w Warszawie (Poľsko) 5. februára 2022 – QI/Santander Bank Polska S.A. (Vec C-76/22) (2023/C 173/11) Jazyk konania: poľština Vnútroštátny súd, ktorý podal návrh na začatie prejudiciálneho konania Sąd Rejonowy dla Warszawy-Woli w Warszawie
Účastníci konania pred vnútroštátnym súdom Žalobca: QI Žalovaná: Santander Bank Polska S.A.
Prejudiciálne otázky 1.
Má sa článok 25 ods.
1 smernice 2014/17/EÚ (1) vykladať rovnako ako článok 16 ods.
1 smernice 2008/48/ES (2), t. j. má sa toto ustanovenie vykladať v tom zmysle, že právo spotrebiteľa na zníženie celkových nákladov hypotekárneho úveru v prípade predčasného splatenia hypotekárneho úveru zahŕňa všetky náklady, ktoré mal znášať spotrebiteľ, vrátane provízie za poskytnutie úveru? 2.
Má sa povinnosť zníženia celkových nákladov hypotekárneho úveru uvedená v článku 25 ods.
1 smernice 2014/17/EÚ v prípade predčasného splatenia hypotekárneho úveru vykladať v tom zmysle, že celkové náklady hypotekárneho úveru musia byť proporcionálne znížené v pomere dĺžky obdobia medzi dňom predčasného splatenia úveru a dňom pôvodne dohodnutým ako deň splatenia úveru k dĺžke obdobia medzi dňom vyplatenia úveru a dňom celkovej splatnosti úveru, alebo zníženie celkových nákladov hypotekárneho úveru musí byť zároveň proporcionálne k strate očakávaných výnosov veriteľa, t. j. v pomere úrokov, ktoré sa majú zaplatiť po predčasnom splatení úveru (prináležiacich za obdobie odo dňa po skutočnom úplnom splatení do dňa pôvodne dohodnutého ako deň úplného splatenia) k úrokom, ktoré prináležia za celé pôvodne dohodnuté obdobie trvania úverovej zmluvy (od dňa vyplatenia úveru do dňa, ktorý bol dohodnutý ako deň úplného splatenia úveru)?
(1) (2)
Smernica Európskeho parlamentu a Rady 2014/17/EÚ zo 4. februára 2014 o zmluvách o úvere pre spotrebiteľov týkajúcich sa nehnuteľností určených na bývanie a o zmene smerníc 2008/48/ES a 2013/36/EÚ a nariadenia (EÚ) č. 1093/2010 (Ú. v.
EÚ L 60, 2014, s. 34).
Smernica Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere a o zrušení smernice Rady 87/102/EHS (Ú. v.
EÚ L 133, 2008, s. 66).
Odvolanie podané 18. augusta 2022: Asociación de Delineantes de Hacienda proti uzneseniu Všeobecného súdu (druhá komora) z 13. júla 2022 vo veci T-280/22, Asociación de Delineantes de Hacienda/Španielsko (Vec C-552/22 P) (2023/C 173/12) Jazyk konania: španielčina Účastníci konania Odvolateľka: Asociación de Delineantes de Hacienda (v zastúpení: D.
Álvarez Cabrera, abogado) Ďalší účastník konania: Španielske kráľovstvo Uznesením zo 17. marca 2023 Súdny dvor (šiesta komora) zamietol odvolanie z dôvodu, že je zjavne nedôvodné a rozhodol, že odvolateľka znáša svoje vlastné trovy konania.